હા, કેમ ન હોય? સ્ત્રીની મર્યાદાઓ વિશે ઘણું લખાયું છે. પહેલાંના સમયમાં સ્ત્રીઓ પુરુષોની લાજ કાઢતી. પુરુષો બેઠાં હોય ત્યાં સુધી બહાર ન આવતી, બોલાતું નહીં, વિગેરે વિગેરે. પણ આજના જમાનાની સ્ત્રી, પુરુષ સાથે અને સામે, બંને રીતે પોતાનો અવાજ સંભળાવવામાં સફળ રહી છે. આંખમાં આંખ નાખીને દલીલ કરતી સ્ત્રીઓ પણ આપણી આજુબાજુ જોવા મળશે. પણ, જ્યારે એક સ્ત્રી અને પુરુષના મૈત્રી સંબંધની વાત આવે ત્યારે સમય અટકી જાય છે. સામાજિક વિચારશક્તિ સ્થગિત કરી દેવામાં આવે છે. કેમ? શું સ્ત્રી અને પુરુષની ફ્રેન્ડશિપ દુનિયાનો સૌથી છેલ્લો સંબંધ છે?